
Parlamentul  României

Camera  Deputaţilor

Comisia pentru Industrii şi Servicii

                                                                             Bucureşti 19.03.2014

                                                         Nr. 4c-3/85/2014

Aviz
asupra proiectului de Lege pentru ratificarea Acordului între Guvernul României şi Consiliul de Miniştri al Republicii Albania privind protecţia reciprocă a informaţiilor clasificate, semnat la Bucureşti, la 14 noiembrie 2013 
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz cu proiectul de Lege pentru ratificarea Acordului între Guvernul României şi Consiliul de Miniştri al Republicii Albania privind protecţia reciprocă a informaţiilor clasificate, semnat la Bucureşti, la 14 noiembrie 2013, transmis cu adresa PL-x 113/2014, înregistrată sub nr. 4c-3/85/2014.

Consiliul Legislativ, cu avizul nr. 216/03.03.2013, a avizat favorabil proiectul de Lege.

Consiliul Suprem de Apărare a Tării, cu hotărârea nr. 13/26.02.2014, a avizat favorabil proiectul de Lege.

Odată cu aderarea României la Tratatul Atlanticului de Nord a devenit obligatorie asigurarea unor standarde comune de securitate pentru protecţia informaţiilor clasificate schimbate cu fiecare dintre statele membre NATO.

Astfel, România urmează să încheie, cu fiecare dintre statele membre NATO, acorduri de securitate ce vor institui cadrul legal necesar realizării schimbului de informaţii clasificate şi care vor sta la baza tuturor activităţilor ce implică schimbul unor asfel de informaţii între părţile contractante, efectuat prin intermediul instituţiilor publice sau private.

În vederea alcătuirii mandatului părţii române, ORNISS a solicitat punctul de vedere de specialitate Ministerului Afacerilor Externe, Ministerului Apărării Naţionale, Ministerul Administraţiei şi Internelor, Serviciul Român de Informaţii şi Serviciului de Informaţii Externe cu privire la textul acordului propus de partea albaneză.
Examinarea proiectului de lege a avut loc în sedinţa comisiei din data de 18.03.2014.

În urma dezbaterilor, membrii comisiei au hotărât cu unanimitate de voturi avizarea favorabilă a proiectului de lege în forma adoptată de Senat.

În raport de obiectul şi continutul său, proiectul de lege face parte din categoria legilor ordinare.

În conformitate cu prevederile art. 75, alin. (1) din Constituţia României, republicată, Camera Deputaţilor este prima Cameră sesizată.

